Este el ze un comùn de 16954 abitanti de ła provincia de Padova. El nome "Este" pare che el deriva dal nome in łéngua łatina del fiume Àdeze , che ło ga traversà, fin a ła exondasion del 589 che ga spostà el so corso pì a sud. I so abitanti i se chiama , ma a vien usà anca , nonostante sto sostantivo el indica, a rigore, i abitanti de Ferara, dove i se ga insedià i Estensi. Ła zità de Este ła xe abitada fin da ł'antichità: zà inte ł'età del fero, infati, el gera el prinsipal insediamento dei paleoveneti. In seguito, intel III-II secoło a.C., Este e tuto el Veneto el xe diventà cołonia romana. Reperti de sti periodi i xe conservai intel Muxeo Nazional Atestino. Inte ł'89 a.C., co ła lex Pompeia, a xe sta conceso el dirito łatin; intel 49 a.C., ai scuminzi de ła guera civil tra Pompeo e Cesare, st'ultimo, par otegner ł'apozo de ła popołasion, el ga conceso el dirito romano a tuta ła Gałia Cizalpina, indove el gera sta proconsołe tra el 58 e il 49. In seguito a ła battaja de Azio, Augusto el ga afidà ai soldati de ła V e XI legion i teritori de ł'agro de Este . In seguito a łe invaxion barbareghe Este ła se ga spopołà, riduxendose a on viłajo rural.